FI Euroopan unionin virallinen lehti L 248/4

ETA:n SEKAKOMITEAN PÄÄTÖS

N:o 75/2012,

annettu 30 päivänä huhtikuuta 2012,

ETA-sopimuksen liitteen I (Eläinlääkintä- ja kasvinsuojeluasiat) muuttamisesta

ETA:n SEKAKOMITEA, joka

ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,

sekä katsoo seuraavaa:

(1) Sopimuksen liite I muutettiin 30 päivänä maaliskuuta 2012 annetulla ETA:n sekakomitean päätöksellä N:o 34/2012 (1).

(2) Eläinten suojelusta lopetuksen yhteydessä 24 päivänä syyskuuta 2009 annettu neuvoston asetus (EY) N:o 1099/2009 (2) olisi otettava osaksi sopimusta.

(3) Euroopan parlamentin ja neuvoston asetuksen (EY) N:o 853/2004 liitteen III muuttamisesta tarhatun ja luonnonvaraisen riistan sekä tarhatun ja luonnonvaraisen riistan lihan osalta 18 päivänä helmikuuta 2011 annettu komission asetus (EU) N:o 150/2011 (3) olisi otettava osaksi sopimusta.

(4) Euroopan parlamentin ja neuvoston asetuksen (EY) N:o 854/2004 (4) liitteen I muuttamisesta tarhatun riistan osalta 18 päivänä helmikuuta 2011 annettu komission asetus (EU) N:o 151/2011 olisi otettava osaksi sopimusta.

(5) Asetuksella 2009/1099/EY kumotaan neuvoston direktiivi 93/119/EY (5), joka on otettu osaksi sopimusta ja joka olisi näin ollen poistettava sopimuksesta 8 päivästä joulukuuta 2019 lukien.

(6) Tämä päätös koskee eläinlääkintään liittyvää lainsäädäntöä. Eläinlääkintää koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten sopimuksen liitteen I alakohtaisissa mukautuksissa todetaan. Tätä päätöstä ei näin ollen sovelleta Liechtensteiniin,

ON PÄÄTTÄNYT SEURAAVAA:

1 artikla

Muutetaan sopimuksen liitteessä I oleva I luku seuraavasti:

1) Korvataan 9.1 osan 2 kohdassa (neuvoston direktiivi 93/119/EY) ilmaisu ”sellaisena kuin se on muutettuna seuraavalla” ilmaisulla ”sellaisena kuin se on muutettuna ja kumottuna seuraavalla”.

2) Lisätään 9.1 osan 2 kohtaan (neuvoston direktiivi 93/119/EY) luetelmakohta seuraavasti: ”— 32009 R 1099: neuvoston asetus (EY) N:o 1099/2009, annettu 24 päivänä syyskuuta 2009 (EUVL L 303, 18.11.2009, s. 1)”.

3) Poistetaan 2 kohdan (neuvoston direktiivi 93/119/EY) teksti 8 päivästä joulukuuta 2019 lukien.

4) Lisätään 9.1 osan 2 kohdan (neuvoston direktiivi 93/119/EY) jälkeen kohta seuraavasti: ”2a. 32009 R 1099: neuvoston asetus (EY) N:o 1099/2009, annettu 24 päivänä syyskuuta 2009 eläinten suojelusta lopetuksen yhteydessä (EUVL L 303, 18.11.2009, s. 1).”

5) Lisätään 6.1 osan 17 kohtaan (Euroopan parlamentin ja neuvoston asetus (EY) N:o 853/2004) luetelmakohta seuraavasti: ”— 32011 R 0150: komission asetus (EU) N:o 150/2011, annettu 18 päivänä helmikuuta 2011 (EUVL L 46, 19.2.2011, s. 14)”.

6) Lisätään 1.1 osan 12 kohtaan (Euroopan parlamentin ja neuvoston asetus (EY) N:o 854/2004) luetelmakohta seuraavasti: ”— 32011 R 0151: komission asetus (EU) N:o 151/2011, annettu 18 päivänä helmikuuta 2011 (EUVL L 46, 19.2.2011, s. 17)”.

2 artikla

Asetusten (EY) N:o 1099/2009, (EU) N:o 150/2011 ja (EU) N:o 151/2011 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

3 artikla

Tämä päätös tulee voimaan 1 päivänä toukokuuta 2012, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6).

4 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 30 päivänä huhtikuuta 2012. ETA:n sekakomitean puolesta Väliaikainen puheenjohtaja Gianluca GRIPPA

(1) EUVL L 207, 2.8.2012, s. 1.

(2) EUVL L 303, 18.11.2009, s. 1.

(3) EUVL L 46, 19.2.2011, s. 14.

(4) EUVL L 46, 19.2.2011, s. 17.

(5) EYVL L 340, 31.12.1993, s. 21.

(6) Valtiosäännön asettamista vaatimuksista ei ole ilmoitettu.